On vielä epäselvää, mihin etsiväntyö Vantaalla lopulta johtaa.

Vantaalainen arkkitehti Olli Enne on viime aikoina ollut koukussa erikoiseen harrastukseen.

Hän on selannut kymmeniä tunteja kuvamateriaalia Kiinan suurkaupungeista löytääkseen tietyn erikoisen kattorakenteen. Lokakuun lopussa hän oli varma, että salapoliisityö on onnistunut ja lähetti vinkkinsä Europolille eli Euroopan unionin poliisivirastolle.